Una mama ninnende III

Deu, chi su chi cheres chena obbrigu
faghes, ca assolutu ses padronu:
das fina a chie est malu su peldonu,
cheres a peldonare s'inimigu

e a mie m'as dadu unu castigu
chi mi meritaiat unu donu.
Deo jà no ti poto narrer bonu
mancu po finta, ca po crer antigu

tue ides totu. Peldònami, Deu,
mancari deo no peldone a tie
e-i su male chi as fatu a mie

ricambialu in bene a fizu meu:
fàghelu crescher bonu e chena neu,
laudes po ti render ogni die.

Su duos de Austu 1977